孟傑府

孟傑府（孟傑路軍民總管府），是明代雲南承宣布政使司下轄的一個府，元泰定四年（1327年）置，以招混盆為土知府「閏月丁卯，賜諸王徹徹禿、渾都帖木兒鈔各五千錠。己巳，太白經天。車駕至大都。壬申，以災變赦天下。廣西兩江徭為寇，命所部捕之。甲戌，命祀天地，享太廟，致祭五嶽四瀆、名山大川。甲午，八百媳婦蠻請官守，置蒙慶宣慰司都元帥府及木安、孟傑二府于其地，以同知烏撒宣慰司事你出公、土官招南通並為宣慰司都元帥，招諭人米德為同知宣慰司事副元帥，南通之子招三斤知木安府，姪混盆知孟傑府，仍賜鈔、幣各有差。建昌、贛州、惠州諸路饑，賑米四萬四千石。土番階州饑，賑鈔千五百錠。奉元、慶遠、延安諸路饑，賑糶有差」。《元史》卷三十本紀第三十泰定帝二泰定四年，屬蒙慶宣慰司，洪武十五年三月為府「更置雲南布政司所屬府州縣，為府五十有二：大理、永昌、姚安、楚雄、武定、臨安、騰衝、普安、仁德、澂江、廣西、元江、和泥、柔遠、芒施、鎮康、南甸、麓川、鎮西、平緬、麗江、北勝、曲靖、烏撒、芒部、烏蒙、東川、建昌、德昌、會川、栢興、普定、雲遠、徹里、孟傑、木按、蒙憐、蒙萊、木孕、孟愛、通西、木來、木連、木邦、孟定、謀粘、蒙光、孟隆、孟絹、太公、蒙慶、木蘭，州六十有三：嵩盟、晉寧、昆陽、安寧屬雲南府，鎮南、南安、威遠、景東、開南、遠幹屬楚雄府，姚州屬姚安府，鄧川、蒙化、趙、喜、順寧屬大理府，和曲、祿勸屬武定府，新興、路南屬澂江府，建水、石平、寧川屬臨安府，師宗、彌勒、維摩屬廣西府，巨津、通安、蘭、寶山屬麗江府，永寧、浪渠、順州屬北勝府，陸涼、越、羅雄、馬龍、霑益屬曲靖府，歸化屬烏蒙府，會理、麻龍、通安、姜州屬東川府，建安、永寧、瀘、禮、里、闊、邛部、隆、蘇屬建昌府，昌、德、威龍、普濟屬德昌府，武安、黎溪、永昌屬會川府，習安、永寧、鎮寧、安順屬普定府，縣五十有四：以昆明、富民、宜良屬雲南府，楊林、邵甸屬嵩盟州，呈貢、歸化屬晋寧州，三泊、易門屬昆陽州，祿豊、羅次屬安寧州，楚雄、定遠、諤嘉屬楚雄府，定邊屬鎮南州，廣通屬南安州，永平屬永昌府，大姚屬姚州，太和雲南屬大理府，浪穹、鳳羽屬鄧川州，南甸、元謀屬和曲州，易籠、石舊屬祿勸州，劍川屬鶴慶府，為美歸厚屬仁德府，河湯、江川、陽宗屬澂江府，普舍、研和屬新興州，邑市屬路南州，通海、嶍峨、河西、蒙自屬臨安府，西沙屬寧州，臨西屬巨津州，南寧屬曲靖府，芳華、河納屬六涼州，亦佐屬羅雄州，通泉屬馬龍州，交水、石梁、羅山屬霑益州，中、北社屬永寧州，瀘沽屬禮州，閏鹽、金屬栢興。於千戶所二，捨資屬臨安府，納樓屬和泥府，蠻部六：伴溪、七溪、烏撒、阿頭、易溪、易娘屬和泥芒部府」，《明太祖實錄》卷一百四十三洪武十五年三月初十日己未，後廢「八百大甸軍民宣慰使司，元八百等處宣慰使司。洪武二十四年六月改置。東北有南格剌山，下有河，與車里分界。有八百者乃軍民宣慰使司，永樂二年四月分八百大甸地置，後廢。又有蒙慶宣慰司，元泰定四年閏月置，至正二年四月罷，洪武十五年三月復置府，後廢。又有孟絹路，元元統元年置，屬八百宣慰司，洪武十五年三月為府，後廢。又有木按、孟傑二路，俱元置，洪武十五年三月俱為府，後俱廢。北距布政司三十八程。」，《明史》卷四十六志第二十二地理七雲南八百大甸軍民宣慰使司，其今地在泰國清萊府。

有羅文節，官孟傑府敎授元故文林郎同知重慶路瀘州事羅君墓誌銘，《宋文憲公全集》。

 參考資料 

雲南
Category:雲南的府
Category:泰国行政区划史